AaB fik en drømmestart, da Filip Lesniak allerede i kampens første minut gjorde det til 1-0 til aalborgenserne. Efter 33 minutter spil udlignede FC København dog på et mål af Federico Santander, så holdene kunne gå til pause med stillingen 1-1. Trods flere store chancer kom der ikke flere mål i kampen. Ni minutter før tid var det ellers tæt på for AaB, da Kasper Pedersen headede et frispark i nettet. Målet blev annulleret på grund af offside. AaB og FCK må altså dele pointene fra søndagens opgør, og det betyder at AaB kommer til at overvintre på 7. pladsen i tabellen.

Referat:
AaB og FCK deler pointene i sæsonens sidste kamp.